open-index/open-wikipedia-markdown huggingface dataset:
Money in the Bank

thumb|395px|Ένας αγώνας Money in the Bank

Το **Money in the Bank **(ελλ.: λεφτά στην τράπεζα) είναι ένα ετήσιο Pay Per View που διοργανώνεται από την εταιρεία επαγγελματικής πάλης WWE (είναι και είδος αγώνα πάλης). Ο μήνας που γίνεται συνήθως είναι ο Ιούλιος και υπάρχει από το 2010. Το είδος του αγώνα γινόταν από το 2005 ως το 2010 στην WrestleMania.

## Ονομασία
Το όνομά του το οφείλει, στο είδος αγώνα που λέγεται Money in the Bank, το οποίο δημιουργήθηκε πρώτη φορά το 2005, όταν ο Κρις Τζέρικο σκέφτηκε το συγκεκριμένο είδος και το πρότεινε στα αφεντικά του WWE, που το έκαναν πράξη, τον Μάρτιο της ίδιας χρονιάς, στην WrestleMania 21.

## Τι είναι το Money in the Bank
Ο αγώνας αυτός, παραδοσιακά αποτελείται από έξι και περισσότερους παλαιστές, και το έπαθλο είναι μια βαλίτσα που περιέχει ένα συμβόλαιο για αγώνα τίτλου. Η βαλίτσα είναι κρεμασμένη πάνω από το ρινγκ, σε ύψος που φτάνει κάποιος μόνο με τεράστια σκάλα. Έτσι, οι παλαιστές παλεύουν και προσπαθούν να σκαρφαλώσουν και να ξεκρεμάσουν την βαλίτσα-συμβόλαιο τίτλου. Για μια φορά υπήρξε ως έπαθλο το παγκόσμιο πρωτάθλημα το 2014.

## Το συμβόλαιο
Η βαλίτσα περιέχει ένα συμβόλαιο, που όπως αναφέρεται παραπάνω, έχει έπαθλο έναν αγώνα τίτλου. Ο παλαιστής που την έχει στην κατοχή του, μπορεί να την εξαργυρώσει μέσα σε έναν χρόνο από τότε που την κατέκτησε, όπου θέλει και όποτε θέλει. Αν όμως, περάσει ένας χρόνος από την κατάκτησή της, γίνεται άχρηστη.

## Τροποποίηση
Μέχρι και τον Ιανουάριο του 2010, μόνο μια βαλίτσα υπήρχε και μπορούσε να διεκδικήσει ο κάτοχός της όποιον τίτλο ήθελε. Ο συγκεκριμένος αγώνας, γινόταν στην WrestleMania. Από τον Ιούλιο του 2010 , που ξεκίνησε να υφίσταται το Pay Per View, Money in the Bank, έγιναν δύο οι βαλίτσες που ήταν υπό διεκδίκηση την συγκεκριμένη βραδιά, μια για το Raw και μια για το SmackDown. Το 2014 υπήρξε μόνο μια βαλίτσα, λόγω της ενοποίησης των παγκόσμιων τίτλων.

## Οι αγώνες έως σήμερα

## Ρεκόρ
*Ο μοναδικός παλαιστής που έχει χάσει την βαλίτσα του είναι ο Μίστερ Κένεντι. Την έβαλε υπό διεκδίκηση εναντίον του Ετζ, ο οποίος κέρδισε και έτσι την κατέκτησε.
*Ο Σι Εμ Πανκ και ο Τζον Σίνα είναι οι μόνοι που έχουν κερδίσει δύο φορές τέτοιον αγώνα, ενώ ο Πανκ μαζί με τον Ετζ, είναι οι μόνοι που έχουν πάρει δύο φορές βαλίτσα στην κατοχή τους.
* Ο Τζον Σίνα είναι ο μόνος που έχει χάσει τον τίτλο του δύο φορές, από κάτοχο της βαλίτσας Money in the Bank. Μαζί με τον Ντάμιεν Σάντοου είναι οι μόνοι που "εξαργύρωσαν" το συμβόλαιο και έχασαν στον αγώνα τίτλου.

## Παραπομπές



Κατηγορία:Επαγγελματική Πάλη
Βέζερσταντιον

Το **Βέζερσταντιον** (γερμ. *Weserstadion*) είναι ένα ποδοσφαιρικό γήπεδο που βρίσκεται στη Βρέμη στο ομώνυμο ομόσπονδο κρατίδιο στη Γερμανία. Παλαιότερα ήταν γήπεδο πολλαπλών χρήσεων, σήμερα χρησιμοποιείται αποκλειστικά για αγώνες ποδοσφαίρου. Βρίσκεται στη βόρεια πλευρά του ποταμού Βέζερ, απ' όπου πηγάζει και η ονομασία * Βέζερσταντιον* και σε απόσταση μικρότερη του ενός χιλιομέτρου από το κέντρο της πόλης.

Αποτελεί έδρα της Βέρντερ Βρέμης που αγωνίζεται στην Μπουντεσλίγκα. Για το ποδόσφαιρο το γήπεδο διαθέτει χωρητικότητα 42.354 θέσεων, εκ των οποίων οι 30.623 είναι καθημένων, 10.100 ορθίων, 1.504 σε σουίτες και 127 θέσεις για ανάπηρους. Στη διάρκεια διεθνών αγώνων όλοι οι θεατές πρέπει να είναι καθισμένοι, συνεπώς η χωρητικότητα του γηπέδου "πέφτει" στις 37.441 θέσεις καθημένων. Για τις συναυλίες μπορεί να φιλοξενήσει κοινό μεγαλύτερο των 45.000 θεατών. Το Βέζερσταντιον διαθέτει αρκετούς χώρους VIP, ανάμεσά τους 70 σουίτες πολυτελείας, μια μεγάλη κερκίδα επισήμων 700 θέσεων και άλλες διευκολύνσεις.

## Ιστορία
Το 1909 κατασκευάζεται ένας πρώτος αθλητικός χώρος, που περιλαμβάνει και μια ξύλινη κερκίδα με την οικονομική βοήθεια του δήμου της Βρέμης. Το 1926 ξεκινά η κατασκευή της πρώτης μεγάλης κερκίδας με αποδυτήρια και εστιατόριο έναντι 1.250.000 μάρκων (Reichsmark).

Ο πρώτος αγώνας της Βέρντερ Βρέμης στο Βέζερσταντιον έλαβε χώρα με αντίπαλο την ΒφΛ Όσναμπρικ το 1947. Με το πέρασμα του χρόνου, το γήπεδο εξελίχθηκε, περιλαμβάνοντας σουίτες και κερκίδες VIP, διαφημιστικές πινακίδες, θέσεις αναπήρων κτλ.

Στη διεθνή σκηνή το Βέζερσταντιον φιλοξένησε για πρώτη φορά αγώνα της Εθνικής Γερμανίας στις 2 Μαΐου 1939. Οι Γερμανοί υποδέχτηκαν εκείνη τη μέρα την Ιρλανδία (1-1).

Το γήπεδο έθεσε υποψηφιότητα για να συμπεριληφθεί στη λίστα των γηπέδων, όπου θα φιλοξενούνταν αγώνες του Παγκοσμίου Κυπέλλου του 2006, αλλά τελικά απορρίφθηκε, έστω κι αν διέθετε μεγαλύτερη χωρητικότητα από ορισμένα επιλεγέντα στάδια.

## Αξιοσημείωτα
Στο Βέζερσταντιον είναι που η Μπάγερν Μονάχου πέτυχε το υπ' αριθμόν 3.000 τέρμα της στην Μπουντεσλίγκα. Η Βέρντερ είχε κερδίσει με 3-1 και ο Ρόι Μακάι είχε μπει στην ιστορία στις 21 Οκτωβρίου 2006.

## Γεγονότα
* Συναυλίες του Μάικλ Τζάκσον στις 31 Μαΐου και στις 6 Ιουνίου 1997.
* Συναυλία των The Rolling Stones στις 2 Σεπτεμβρίου 1998
* Συναυλία των Metallica στις 16 Ιουνίου 2004

## Έκθεση Φωτογραφιών

Image:Weserstadion(2).jpg|Πριν από αγώνα
Image:Weserstadion Nordseite.JPG|Η βόρεια είσοδος
Image:Weserstadion.jpg|Άποψη του γηπέδου
Image:Ostweser.jpg|Στη κερκίδα
Image:Stadionmakett.jpg|Μακέτα
Image:Weserstadion am 24. Oktober (Werder-Lazio).JPG|Εξωτερική νυχτερινή άποψη
Image:Weserstadion (ATBS-Kampfbahn) in Bremen 1928.jpg|*ATBS-Kampfbahn* (1928)
Image:Weserstadion (Lage).png|Εντοπισμός στον χάρτη


## Παραπομπές


## Δείτε Επίσης

* Βέρντερ Βρέμης

## Εξωτερικοί σύνδεσμοι

*  Επίσημη ιστοσελίδα του Βέζερσταντιον

Κατηγορία:Στάδια ποδοσφαίρου στη Γερμανία
Κατηγορία:Βέρντερ Βρέμης
Κατηγορία:Βρέμη
Εθνική Πολωνίας (ποδόσφαιρο ανδρών)

Η **εθνική ομάδα ποδοσφαίρου της Πολωνίας** (πολωνικά: *Reprezentacja Polski w piłce nożnej*) εκπροσωπεί την Πολωνία στις διεθνείς ποδοσφαιρικές διοργανώσεις. Τελεί υπό τον έλεγχο της Πολωνικής Ομοσπονδίας Ποδοσφαίρου (PZPN).

## Συμμετοχές σε διεθνείς διοργανώσεις

### [[Παγκόσμιο Κύπελλο Ποδοσφαίρου]]

* 1930 - δεν συμμετείχε
* 1934 - αρνήθηκε να συμμετέχει
* 1938 - 1/8 
* 1950 - δεν συμμετείχε
* 1954 - αρνήθηκε να συμμετέχει 
* 1958-1970 - δεν πέρασε τα προκριματικά
* 1974 - 3η θέση 
* 1978 - 3η θέση στον Όμιλο Β 
* 1982 - 3η θέση
* 1986 - 1/8 
* 1990-1998 - δεν πέρασε τα προκριματικά
* 2002 - 4η θέση στον Όμιλο Δ
* 2006 - 3η θέση στον Όμιλο Α
* 2010 - δεν πέρασε τα προκριματικά
* 2014 - δεν πέρασε τα προκριματικά
* 2018 - 4η θέση στον Όμιλο H
* 2022 - 1/8

### [[Θερινοί Ολυμπιακοί Αγώνες]]

* 1900-1920 - δεν συμμετείχε
* 1924 - 1ος γύρος 
* 1928 - δεν πέρασε τα προκριματικά
* 1936 - 4η θέση
* 1948 - δεν πέρασε τα προκριματικά
* 1952 - 1/8
* 1956 - δεν πέρασε τα προκριματικά
* 1960 - 3η θέση στον Όμιλο Γ
* 1964-1968 - δεν πέρασε τα προκριματικά 
* 1972 - 1η θέση
* 1976 - 2η θέση
* 1988 - δεν πέρασε τα προκριματικά
* 1992 - 2η θέση
* 1996-2016 - δεν πέρασε τα προκριματικά

### [[Ευρωπαϊκό Πρωτάθλημα Ποδοσφαίρου]]

* 1960-2004 - δεν πέρασε τα προκριματικά 
* 2008 - 4η θέση στον Όμιλο Β
* 2012 - 4η θέση στον Όμιλο Α
* 2016 - 5η θέση (προημιτελικά)

## Τρέχουσα σύνθεση
[thumb|right|300px|[Εθνικό Στάδιο (Βαρσοβία)]]Εως 10 Αυγούστου 2017, οι δέκα παίκτες με τα περισσότερα γκολ:
thumb|300px|Φράντσεσκ Σμούντα - προπονητής της πολωνικής ομάδας
Από 7 Ιουνίου 2012

## Καλύτεροι σκόρερ
[thumb|200px|[Ρόμπερτ Λεβαντόφσκι]]
* 21.01.2021

*Με το *'έντονο*' καταγράφονται οι παίκτες που συνεχίζουν την συμμετοχή τους.*

## Διάσημοι παίκτες
[thumb|300px|Εθνική Πολωνίας [1921]]
[thumb|300px|Εθνική Πολωνίας [1924]]
* Γιαν Τομασέφσκι 
* Ζμπίγκνιεβ Μπόνιεκ
* Γιάτσεκ Μπονκ
* Άρτουρ Μπόρουτς
* Άρτουρ Βίχνιαρεκ
* Μπαρτλομέι Γκζελιάκ
* Καζίμιες Ντέινα
* Έζι Ντούντεκ
* Ντάριους Ντούντκα
* Μάρτσιν Ζεβλάκοφ
* Μίχαλ Ζεβλάκοφ
* Βουαντίσουαφ Ζμούντα
* Ματσέι Ζουράφσκι
* Γιάτσεκ Κσινούβεκ
* Μάριους Λεβαντόφσκι
* Βουοντζίμιες Λουμπάνσκι
* Γκζέγκος Λάτο
* Εμμάνουελ Ολισαντέμπε
* Έρνεστ Πολ
* Βλόντζιμεζ Σμολάρεκ
* Εουζέμπιους Σμολάρεκ
* Γκέραρντ Τσέσλικ
* Άντρεϊ Σάρμαχ
* Ρόμπερτ Λεβαντόφσκι
* Λούκας Πίτσεκ
* Λούκας Φαμπιάνσκι
* Κάρολ Σφιντέρσκι

## Παραπομπές


## Εξωτερικοί σύνδεσμοι

* Επίσημη ιστοσελίδα της Πολωνικής Ομοσπονδίας Ποδοσφαίρου
* Η στατιστική των αγώνων της εθνικής Πολωνίας
* Νέα του πολωνικού ποδοσφαίρου
Αννομπόν

thumb|Η νήσος Αννομπόν.
Η νήσος **Αννομπόν** (ισπ.: *Annobón*) είναι νησί του Ατλαντικού που ανήκει στην Ισημερινή Γουινέα. Έχει έκταση 17 τ. χλμ. και περίπου 5.000 κατοίκους. Μαζί με την νήσο Μπιόκο αποτελούν το νησιωτικό τμήμα της χώρας.

Κατηγορία:Νησιά της Ισημερινής Γουινέας
Πλάκα κάνεις

**Πλάκα Κάνεις** είναι ο τίτλος ελληνικής κωμικής, ψυχαγωγικής τηλεοπτικής εκπομπής όπου συντελούνται φάρσες σε ανυποψίαστους πολίτες και προβλήθηκε τις σεζόν 2010-2012 από τον τηλεοπτικό σταθμό ANT1 με παρουσιαστές τον Σάββα Πούμπουρα και τον Δημήτρη Βλάχο. Οι φάρσες λαμβάνουν χώρα σε δημόσιους χώρους, όπως καφετέριες, εστιατόρια και μπαρ. Συνολικά προβλήθηκαν 18 επεισόδια, τα οποία αποτελούν τον πρώτο και δεύτερο κύκλο της σειράς. Τη σεζόν 2013-2014 έκανε πρεμιέρα ο τρίτος κύκλος με την ονομασία **Πλάκα Κάνεις: Hotel Edition**, στον οποίο οι φάρσες λάμβαναν χώρα σε ξενοδοχεία και συνολικά προβλήθηκαν 15 επεισόδια.

## Δομή
Οι παρουσιαστές, αρχικά διαλέγουν ένα άτομο από μία παρέα. Η ομάδα του παιχνιδιού τον/την πλησιάζει, προσποιούμενη να έρθει μαζί του για να συμπληρώσει κάποιο έγγραφο, και να του προσφέρει ένα χρηματικό έπαθλο, με αντάλλαγμα να παίξει στο "Πλάκα κάνεις", χωρίς να το καταλάβει η παρέα του/της. Αφού δεχτεί να υπακούσει στις εντολές που θα του/της δίδονται, του/της παρέχονται ένα ακουστικό και ένα μικρόφωνο και επιστρέφει στο τραπέζι, σαν να μη συμβαίνει τίποτα! Από εκεί και πέρα, μπορεί να κάνει όσα ευτράπελα, άβολα, περίεργα και αγχώδη πράγματα μπορούν να συμβούν δημιουργώντας συναισθήματα στους φίλους του/της που βρίσκονται στην ίδια παρέα, όπως π.χ. να αλλάξει θέση τρεις φορές, να πιει τη μπύρα του διπλανού του/της, να σπάσει όλα τα ποτήρια ή να φιλήσει τη σερβιτόρα. Στόχος, να κάνει πέντε πράγματα. Αν τα καταφέρει, χωρίς να αποκαλύψει τον σκοπό, κερδίζει ένα σημαντικό χρηματικό έπαθλο.

## Επισκόπηση Εκπομπής

## Συντελεστές
Την αρχισυνταξία είχε αναλάβει η Σοφία Καλλίδου, ενώ για την σκηνοθεσία ήταν υπεύθυνος ο Θάνος Γκομόζιας (Πλάκα Κάνεις) και ο Βασίλης Γλυνός (Πλάκα κάνεις: Hotel edition).          
* Οργάνωση Παραγωγής: Αντώνης Μάτσος
* Διεύθυνση Παραγωγής:Γιώργος Λύγγρης
* Σύμβουλος Παραγωγής: Τζώρτζης Ποφάντης
* Εκτέλεση Παραγωγής: J.K. Productions
* Ηθοποιοί που συμμετέχουν στο *Πλάκα Κάνεις*: Αθηνά Βαλκώνη, Ήρα Μπέσκα
* Ηθοποιοί που συμμετέχουν στο *Πλάκα κάνεις: Hotel edition*: Γιώργος Πούλης, Ελένη Καλουτσάκη, Μαρία Ψιλοπούλου, Χριστιάνα Δάρρα

## Πηγές


## Εξωτερικοί σύνδεσμοι
* antenna

Κατηγορία:Τηλεοπτικές σειρές ΑΝΤ1
Κατηγορία:Ελληνικές κωμικές τηλεοπτικές σειρές
Περιφέρεια Ντικίλ

Η **Περιφέρεια Ντικόλ** (αραβικά: دخيل, γαλλικά: Dikhil) είναι μια περιφέρεια του Τζιμπουτί. Έχει έκταση 7.200 τ.χλμ. και πληθυσμό 90.023 κατοίκων (2012). Πρωτεύουσα είναι η Ντικίλ.

## Γεωγραφία
Η Περιφέρεια Ντικίλ βρίσκεται κεντρικά του Τζιμπουτί. Συνορεύει στα νότια και δυτικά με την Αιθιοπία, στα νοτιοανατολικά με την Περιφέρεια Αλί Σαμπί, στα βόρεια-κεντρικά με την Περιφέρεια Άρτα και στα βορειοανατολικά με την Περιφέρεια Ταντζουρά. Έχει έκταση 7.200 τ.χλμ.. Είναι σε έκταση η μεγαλύτερη περιφέρεια του Τζιμπουτί.

## Δημογραφία
Η Περιφέρεια Ντικίλ έχει πληθυσμό 90.023 κατοίκων (2012). Είναι σε πληθυσμό η μεγαλύτερη περιφέρεια του Τζιμπουτί. Έχει πυκνότητα 12,5 κατοίκων ανά τ.χλμ. Είναι ανά πυκνότητα η τέταρτη μεγαλύτερη περιφέρεια του Τζιμπουτί, μετά την Περιφέρεια Αλί Σαμπί, την Περιφέρεια Αρτα και την Περιφέρεια Ταντζουρά.

## Επαρχίες
Η Περιφέρεια Ντικίλ συμπεριλαμβάνει κομμάτια τριών επαρχιών: Γιομποκί, Ας Ευλά και Ντικίλ.

## Χωριά
* Ας Εϋλά
* Γκαλαφί
* Γιομποκί
* Γκοραμπούς
* Κουτά Μπουϋγιά
* Μουλούντ
* Μπονταρά
* Νταγγιρού
* **[[Ντικίλ]]**
* Σανκάλ
* Τεου'ό 

## Μεταφορές
Το τοπικό αεροδρόμιο είναι το Ντικίλ.

## Δείτε επίσης
* Περιφέρειες του Τζιμπουτί

## Παραπομπές


Ντικίλ
Ντικίλ

Η **Ντικίλ** (αραβικά: دخيل, γαλλικά: Dikhil) είναι η πέμπτη μεγαλύτερη πόλη του Τζιμπουτί. Είναι η πρωτεύουσα της Περιφέρειας Άρτα. Έχει πληθυσμό 18.013 κατοίκων (2012).

## Γεωγραφία
Η Ντικίλ βρίσκεται νότια-κεντρικά του Τζιμπουτί και νοτιοανατολικά της Περιφέρειας Ντικίλ. Το μέγιστο υψόμετρο είναι 484 μέτρα. 

### Κλίμα
Η ετήσια υψηλή θερμοκρασία κατά μέσο όρο είναι 28 °C (82,4 °F) και η χαμηλή 23,5 °C (74,3 °F).

## Δείτε επίσης
* Κατάλογος πόλεων του Τζιμπουτί

Ντικίλ
Ταντζουρά

Η **Ταντζουρά** (αραβικά: تجورة, γαλλικά: Tadjourah, Αφάρ: Tagórri) είναι η τρίτη μεγαλύτερη πόλη του Τζιμπουτί. Είναι η πρωτεύουσα της Περιφέρειας Ταντζουρά. Έχει πληθυσμό 22.193 κατοίκων (2012).

## Γεωγραφία
Η Ταντζουρά βρίσκεται κεντρικά του Τζιμπουτί και νοτιοανατολικά της Περιφέρειας Ταντζουρά. 

## Ετυμολογία
Το όνομα *Tagórri* βγαίνει από την αφαρική λέξη *tágor* ή *tógor* (πληθυντικός *tágar*), που σημαίνει *μπουκάλι δέρματος κατσίκας για τη σχεδίαση νερού*. 

## Μεταφορές
Το τοπικό αεροδρόμιο είναι το Αλί Σαμπί.

## Δείτε επίσης
* Κατάλογος πόλεων του Τζιμπουτί

## Παραπομπές


## Εξωτερικοί σύνδεσμοι
* 

Ταντζουρα
Ταντζουρα
Μπιόκο

thumb|Το Μαλάμπο, πρωτεύουσα και μεγαλύτερη πόλη της Ισημερινής Γουινέας βρίσκεται στο βόρειο τμήμα της νήσου Μπιόκο.

Η νήσος **Μπιόκο** (πρώην Φερνάντο Πο, ισπ.: *Bioko*) είναι νησί του Ατλαντικού που ανήκει στην Ισημερινή Γουινέα. Έχει έκταση 2.017 τ. χλμ. και περίπου 260.000 κατοίκους. Το Μαλάμπο, πρωτεύουσα και μεγαλύτερη πόλη της Ισημερινής Γουινέας βρίσκεται στο βόρειο τμήμα της νήσου Μπιόκο.

Κατηγορία:Νησιά της Ισημερινής Γουινέας
Περιφέρεια Ταντζουρά

Η **Περιφέρεια Ταντζουρά** (αραβικά: تجورة, γαλλικά: Tadjourah) είναι μια περιφέρεια του Τζιμπουτί. Έχει έκταση 7.100 τ.χλμ. και πληθυσμό 89.567 κατοίκων (2012). Πρωτεύουσα είναι η Ταντζουρά.

## Γεωγραφία
Η Περιφέρεια Ταντζουρά βρίσκεται βορειοδυτικά του Τζιμπουτί. Συνορεύει στα βορειοδυτικά με την Περιφέρεια Ομπόκ και την Ερυθραία, στα νοτιοδυτικά με την Περιφέρεια Άρτα και την Περιφέρεια Ντικίλ και στα δυτικά με την Αιθιοπία. Έχει έκταση 7.100 τ.χλμ.. Είναι σε έκταση η δεύτερη μεγαλύτερη περιφέρεια του Τζιμπουτί..

## Δημογραφία
Η Περιφέρεια Ταντζουρά έχει πληθυσμό 89.567 κατοίκων (2012). Είναι σε πληθυσμό η τρίτη μεγαλύτερη περιφέρεια του Τζιμπουτί μετά την Περιφέρεια Ντικίλ και την Περιφέρεια Αλί Σαμπί. Έχει πυκνότητα 12,6 κατοίκων ανά τ.χλμ. Είναι ανά πυκνότητα η τρίτη μεγαλύτερη περιφέρεια του Τζιμπουτί μετά την Περιφέρεια Αλί Σαμπί και την Περιφέρεια Άρτα.

## Επαρχίες
Η Ταντζουρά συμπεριλαμβάνει τέσσερις επαρχίες: Μπαλό, Ντορρά, Ραντά και Ταζουρά. 

## Χωριά
* Αιρολάφ
* Αμπαμπό
* Ανταιλού
* Ασσά Γκαιλά
* Γκιρραρί
* Μαλαό
* Μαντγκούλ
* Μπαλό
* Μπανκουάλ
* Ντεμπν
* Ντορρά
* Ραντά
* Ριμπτά
* **[[Ταντζουρά]]**

## Μεταφορές
Το κυριότερο αεριδρόμιο είναι το Ταντζουρά.

## Δείτε επίσης
* Περιφέρειες του Τζιμπουτί

## Παραπομπές


Ταντζουρά
Περιφέρεια Ομπόκ

Η **Περιφέρεια Ομπόκ** (αραβικά: أوبوك, γαλλικά: Obock) είναι μια περιφέρεια του Τζιμπουτί. Έχει έκταση 4.700 τ.χλμ. και πληθυσμό 40.128 κατοίκων (2012). Πρωτεύουσα είναι η Ομπόκ.

## Γεωγραφία
Η Περιφέρεια Ομπόκ βρίσκεται βόρεια του Τζιμπουτί. Συνορεύει στα νότια με την Περιφέρεια Ταντζουρά και στα βόρεια με την Ερυθραία. Έχει έκταση 4.700 τ.χλμ.. Είναι σε έκταση η τρίτη μεγαλύτερη περιφέρεια του Τζιμπουτί, μετά την Περιφέρεια Ντικίλ και την Περιφέρεια Ταντζουρά.

## Δημογραφία
Η Περιφέρεια Ομπόκ έχει πληθυσμό 40.867 κατοίκων (2012). Είναι σε πληθυσμό η μικρότρη περιφέρεια του Τζιμπουτί. Έχει πυκνότητα 8,5 κατοίκων ανά τ.χλμ. Είναι ανά πυκνότητα η μικρότερη περιφέρεια του Τζιμπουτί.

## Επαρχίες
Η Ομπόκ συμπεριλαμβάνει δύο επαρχίες: Αλαΐλι Ντάμπα και Ομπόκ.

## Χωριά
* Αλαΐλι  Ντάμπα
* Ανταλί
* Εγκαλού
* Κορ Ανγκάρ
* Λαασσά
* Μουλούλ
* Μπισσιντιρό
* Νταντατό
* **[[Ομπόκα]]**
* Ουαντί

## Μεταφορές
Το κυριότερο αεριδρόμιο είναι το Ομπόκ.

## Δείτε επίσης
* Περιφέρειες του Τζιμπουτί

## Παραπομπές


Ομπόκ
Ομπόκ

Η **Ομπόκ** (αραβικά: أوبوك, γαλλικά: Obock) είναι η τέταρτη μεγαλύτερη πόλη του Τζιμπουτί. Είναι η πρωτεύουσα της Περιφέρειας Ομπόκ. Έχει πληθυσμό 45.012 κατοίκων (2012).

## Γεωγραφία
Η Ομπόκ βρίσκεται βόρεια του Τζιμπουτί και νότια της Περιφέρειας Ομπόκ. Βρίσκεται σε συντεταγμένες 11°58′Β 43°17′Α.

## Μεταφορές
Το τοπικό αεροδρόμιο είναι το Ομπόκ.

## Δείτε επίσης
* Κατάλογος πόλεων του Τζιμπουτί

Ομπόκ
Κατάλογος πόλεων του Τζιμπουτί

thumb|250px|right|Χάρτης

Αυτός είναι ένας **κατάλογος πόλεων του [[Τζιμπουτί]]**.

 


Τζιμπουτί
Θαλασσόκοσμος

To **Cretaquarium - Θαλασσόκοσμος** επίσημα ξεκίνησε τη λειτουργία του το Δεκέμβριο του 2005, στη περιοχή των Γουρνών στην Κρήτη, Ελλάδα, 15 χλμ. ανατολικά της πόλης του Ηρακλείου. Σε μια τοποθεσία που αποτελεί ένα μοναδικό πάρκο έρευνας, εκπαίδευσης, πολιτισμού και αναψυχής το οποίο σκοπό έχει να προωθεί και να διαχέει την γνώση για το θαλάσσιο περιβάλλον.

To Cretaquarium - Θαλασσόκοσμος επινοήθηκε από τους υπαλλήλους του πρώην Ινστιτούτου Θαλάσσιας Βιολογίας Κρήτης, είναι δηλαδή δημιούργημα του Ελληνικού Κέντρου Θαλασσίων Ερευνών και έτσι υποστηρίζεται από τη γνώση την εξειδίκευση και την καινοτομία που οι Έλληνες Επιστήμονες του Υδάτινου περιβάλλοντος έχουν αναπτύξει τα τελευταία 20 χρόνια. 

## Εκπαιδευτικά προγράμματα
Το Cretaquarium επίσης πραγματοποιεί εκπαιδευτικά προγράμματα που απευθύνονται σε όλες τις τάξεις της Πρωτοβάθμιας και Δευτεροβάθμιας Εκπαίδευσης. Τα θέματα των προγραμμάτων εκπονούνται στους χώρους του ενυδρείου με την καθοδήγηση και επίβλεψη ειδικών επιστημόνων του Ενυδρείου και του Ελληνικού Κέντρου Θαλασσίων Ερευνών.
Το θεματικό περιεχόμενο του κάθε προγράμματος είναι προσαρμοσμένο στο επίπεδο της βαθμίδας των μαθητών που το επιλέγουν και έχει έντονο βιωματικό χαρακτήρα.
Επίσης, μέρος των προγραμμάτων γίνεται σε συνεργασία με το Ευρωπαϊκό Δίκτυο Αριστείας EUR-OCEANS, το οποίο και παρέχει μια σειρά εκδόσεων για θέματα θαλάσσιας επιστήμης και κλιματικής αλλαγής.

## Δείτε επίσης
* Ενυδρείο Ρόδου

## Παραπομπές


## Πηγές
* ΕΛΚΕΘΕ (Ελληνικού Κέντρου Θαλασσίων Ερευνών). HCMR. HCMR.
* Cretaquarium (Ελληνικού Κέντρου Θαλασσίων Ερευνών). Cretaquarium. Cretaquarium.
* HCMR - Cretaquarium 
* Το Ενημερωτικό Φυλλάδιο του Cretaquarium από το Site του HCMR
* Ελληνικό Κέντρο Θαλασσίων Ερευνών 

## Περαιτέρω ανάγνωση
* HCMR - Cretaquarium 
* Το Ενημερωτικό Φυλλάδιο του Cretaquarium από το Site του HCMR
* Ελληνικό Κέντρο Θαλασσίων Ερευνών 

## Εξωτερικοί σύνδεσμοι
* 
* 

Κατηγορία:Ενυδρεία στην Ελλάδα
Κατηγορία:Μουσεία στο Ηράκλειο
Στήλη της Μνησαρέτης

Η **Στήλη της Μνησαρέτης** είναι Αττικό επιτάφιο ανάγλυφο που εκτίθεται στην Γλυπτοθήκη του Μονάχου. Βρέθηκε στην Βελανιδέζα και δωρίστηκε το 1910 στην Γλυπτοθήκη. Εικονίζει νεαρή υπηρέτρια που κοιτάζει την αποθανούσα κυρία της. Φέρει την επιγραφή «ΜΝΗΣΑΡΕΤΗ ΣΩΚΡΑΤΟΣ» και το ποίημα:

:ἥδε πόσιν τ’ ἔλιπεν καὶ ἀδελφοὺς μητρί τε πένθος
:καὶ τέκνον μεγάλης τε ἀρετῆς εὔκλεαν ἀγήρω.
:ἐνθάδε τὴμ πάσης ἀρετῆς ἐπὶ τέρμα μολοῦσαν
:Μνησαρέτην κατέχε Φερσεφόνης θάλαμος  

## Πηγές

* Παρουσίαση της στήλης από την Γλυπτοθήκη του Μονάχου

Κατηγορία:Στήλες
Κατηγορία:Γλυπτοθήκη του Μονάχου
1721 Γουέλς

Ο **Γουέλς (Wells)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,80. Ανακαλύφθηκε το 1953 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Τζέρμαν Γουέλς, προέδρου του Πανεπιστημίου.

## Φυσικά χαρακτηριστικά
Η μέση διάμετρος του Γουέλς εκτιμάται σε 40,03 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0528.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γουελς
1720 Νιλς

Ο **Νιλς (Niels)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,664. Ανακαλύφθηκε το 1935 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη και του έδωσε το όνομα ενός εγγονού του.

Αξιοσημείωτη είναι η μικρή κλίση της τροχιάς του Νιλς ως προς την εκλειπτική, μόλις 43΄47΄΄, γεγονός που θα διευκόλυνε ένα διαστημικό ταξίδι από τη Γη προς αυτό τον αστεροειδή.

## Φυσικά χαρακτηριστικά
Τα κυρίως φυσικά χαρακτηριστικά του Νιλς είναι άγνωστα. Ο Νιλς πιθανώς περιστρέφεται γύρω από τον εαυτό του μία φορά κάθε 9 ώρες και 59 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Νιλς
1722 Γκοφέν

Ο **Γκοφέν (Goffin)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,041. Ανακαλύφθηκε το 1938 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά του προς τιμή του Βέλγου ερασιτέχνη αστρονόμου Εντβίν Γκοφέν (*Edwin Goffin*, πέθανε το 1950).

## Φυσικά χαρακτηριστικά
Τα κυρίως φυσικά χαρακτηριστικά του Γκοφέν είναι άγνωστα. Ο Γκοφέν περιστρέφεται γύρω από τον εαυτό του μία φορά κάθε 20 ως 38 ώρες περίπου, μια μάλλον αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γκοφεν
1723 Κλέμολα

Ο **Κλέμολα (Klemola)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,965. Ανακαλύφθηκε το 1936 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του προς τιμή της ερασιτέχνιδας αστρονόμου Ίργια Κλέμολα (*Irja Klemola*) από το Τούρκου και του Αμερικανού αστρονόμου Άρνολντ Ρ. Κλέμολα (*Arnold Richard Klemola*) του Αστεροσκοπείου Λικ.

## Φυσικά χαρακτηριστικά
Η μέση διάμετρος του Κλέμολα εκτιμάται σε 31,30 χιλιόμετρα. Ο φασματικός τύπος του είναι **S** (λιθώδης), ενώ το γεωμετρικό άλβεδό του είναι 0,171 ± 0,022. Ο Κλέμολα περιστρέφεται γύρω από τον εαυτό του μία φορά κάθε 6 ώρες 15 λεπτά και 16 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κλεμολα
1724 Βλαντιμίρ

Ο **Βλαντιμίρ (Vladimir)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,3. Ανακαλύφθηκε το 1932 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά του από το βαφτιστικό όνομα του εγγονού του Σέρβου αστρονόμου Μίλοραντ Πρότιτς (ο Πρότιτς ξανανακάλυψε τον αστεροειδή, που είχε χαθεί, το 1952, καθιστώντας δυνατό τον καθορισμό της τροχιάς του, και έτσι του δόθηκε το προνόμιο να ονομάσει αυτός τον αστεροειδή).

## Φυσικά χαρακτηριστικά
Η μέση διάμετρος του Βλαντιμίρ εκτιμάται σε 34,79 χιλιόμετρα. Ο φασματικός τύπος του είναι **B**, ενώ το γεωμετρικό άλβεδό του είναι 0,0441. Ο Βλαντιμίρ περιστρέφεται γύρω από τον εαυτό του μία φορά κάθε 9 ως 16 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βλαντιμιρ
1726 Χοφμάιστερ

Ο **Χοφμάιστερ (Hoffmeister)** είναι ένας πολύ σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 12,203. Ανακαλύφθηκε το 1933 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Γερμανού αστρονόμου Κούνο Χοφμάιστερ.

## Φυσικά χαρακτηριστικά
Η μέση διάμετρος του Χοφμάιστερ εκτιμάται σε 26,27 χιλιόμετρα. Ο φασματικός τύπος του είναι **Cb**, ενώ το γεωμετρικό άλβεδό του είναι 0,037 ± 0,004. Δεν είναι γνωστό αν και με ποια περίοδο περιστρέφεται ο Χοφμάιστερ γύρω από τον εαυτό του.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χοφμαιστερ
1728 Γκαίτε Λινκ

Ο **Γκαίτε Λινκ (Goethe Link)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,1. Ανακαλύφθηκε το 1964 από το προσωπικό του Πανεπιστημίου της Ιντιάνα, που παρατηρούσε από το Αστεροσκοπείο "Goethe Link" στο Μπρούκλυν της Ιντιάνα, και πήρε το όνομά του από το όνομα του αστεροσκοπείου αυτού.

## Φυσικά χαρακτηριστικά
Τα κυρίως φυσικά χαρακτηριστικά του Γκαίτε Λινκ είναι άγνωστα. Ο Γκαίτε Λινκ περιστρέφεται γύρω από τον εαυτό του μία φορά κάθε 60 ως 100 ώρες περίπου, μια πολύ αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γκαιτε Λινκ
1725 Κράο

μικρογραφία|Η τροχιά του αστεροειδούς 1725 Κράο
Ο **Κράο (CrAO)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,229. Ανακαλύφθηκε το 1930 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά του από τα αρχικά γράμματα για το Αστροφυσικό Αστεροσκοπείο της Κριμαίας (**Кр**ымская **а**строфизическая **о**бсерватория), από το οποίο έγινε η ανακάλυψη.

## Φυσικά χαρακτηριστικά
Η μέση διάμετρος του Κράο εκτιμάται σε 22,7 χιλιόμετρα περίπου. Ο Κράο περιστρέφεται γύρω από τον εαυτό του μία φορά κάθε 21 ώρες και 27 λεπτά, μια μάλλον αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κραο
1727 Μέττε

Η **Μέττε (Mette)** είναι μικρός διπλός αστεροειδής, που περιφέρεται στο εσώτατο όριο (το προς τον Ήλιο) της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,594. Ανακαλύφθηκε στις 25 Ιανουαρίου 1965 από τον Ιρλανδό αστρονόμο Ντέιβιντ Άντριους, που παρατηρούσε από το Αστεροσκοπείο Μπόιντεν, κοντά στο Μπλουμφοντέιν της Νότιας Αφρικής, και του έδωσε το όνομα της συζύγου του. Υπήρξε ο μοναδικός αστεροειδής που ανακάλυψε ο συγκεκριμένος αστρονόμος. Ανήκει στην Οικογένεια αστεροειδών της Ουγγαρίας.
thumb|right|Η τροχιά του αστεροειδούς 1727 Μέττε.

Η Μέττε είναι ένας από τους ελάχιστους αστεροειδείς της Κύριας Ζώνης που συμπληρώνει μία περιφορά γύρω από τον Ήλιο σε λιγότερες από χίλιες γήινες ημέρες, καθώς χρειάζεται 922,0 ημέρες. Στο περιήλιό της πλησιάζει κάποτε τον πλανήτη Άρη. Η σχετικά μεγάλη όμως κλίση της τροχιάς της ως προς την εκλειπτική περιορίζει την πιθανότητα για προσεγγίσεις κοντινότερες των λίγων εκατομμυρίων χιλιομέτρων και, πολύ περισσότερο, για μία σύγκρουση των δύο σωμάτων.

## Ονομασία
Ο αστεροειδής αυτός πήρε το όνομά του από τη σύζυγό του αστρονόμου, την Μέττε Άντριους (Mette Andrews), για την κατανόησή της για τις νυχτερινές ώρες εργασίας του Ντέιβιντ Άντριους και την απουσία του από το σπίτι. Η εγκεκριμένη αναφορά ονομασίας δημοσιεύθηκε από το Κέντρο Ελασσόνων Πλανητών (Minor Planet Center) την 1η Φεβρουαρίου 1980 (M.P.C. 5183). 

## Φυσικά χαρακτηριστικά
Η μέση διάμετρος της Μέττε εκτιμάται σε 9 χιλιόμετρα. Ο φασματικός τύπος της Μέττε είναι **S** (λιθώδης). Η Μέττε περιστρέφεται γύρω από τον εαυτό της μία φορά κάθε 2 ώρες και 59 λεπτά, μια ταχεία περιστροφή, ακόμα και για αστεροειδή.

## Δορυφόρος
Το 2013, ανακαλύφθηκε ένας δορυφόρος σε τροχιά γύρω από τον αστεροειδή. Το φεγγάρι αυτό, έχει διάμετρο γύρω στα 2 χιλιόμετρα και περιφέρεται γύρω από την Μέττε μία φορά κάθε 20 ώρες και 59 λεπτά.

## Αναφορές


## Εξωτερικοί σύνδεσμοι
* Τροχιά από το JPL (Java) / Εφημερίδα.
* Lightcurve plot of 3309 Brorfelde, Palmer Divide Observatory, Brian D. Warner (2009).
* (3309) Brorfelde, datasheet, johnstonsarchive.net
* Asteroids with Satellites, Robert Johnston, johnstonsarchive.net
* Asteroid Lightcurve Database (LCDB), query form (info )
* Dictionary of Minor Planet Names, Google books.
* Asteroids and comets rotation curves, CdR – Observatoire de Genève, Raoul Behrend.
* Discovery Circumstances: Numbered Minor Planets (1)-(5000) – Minor Planet Center (Κέντρο Ελασσόνων Πλανητών).

Μεττε
Μεττε
1729 Μπέρυλ

Η **Μπέρυλ (Beryl)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,5. Ανακαλύφθηκε το 1963 από το προσωπικό του Πανεπιστημίου της Ιντιάνα, που παρατηρούσε από το Αστεροσκοπείο "Goethe Link" στο Μπρούκλυν της Ιντιάνα, και πήρε το όνομά της προς τιμή της Μπέρυλ Πότερ (*Beryl Potter*, 1901–1985), υπεύθυνης του προγράμματος αστεροειδών του Πανεπιστημίου από το 1949 ως το 1966.

## Φυσικά χαρακτηριστικά
Ο φασματικός τύπος της Μπέρυλ είναι **S** (λιθώδης). Η Μπέρυλ περιστρέφεται γύρω από τον εαυτό της μία φορά κάθε 4 ώρες 53 λεπτά και 20 δευτερόλεπτα (Oey 2010).

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπερυλ
Κυβερνεία της Συρίας

Η **[[Συρία]]** διαιρείται σε 14 **κυβερνεία** (αραβικά: محافظات, muḥāfaẓāt, ). Τα κυβερνεία διαιρούνται σε εξήντα επαρχίες (مناطق, manāṭiq, ), οι οποίες χωρίζονται περαιτέρω σε υποεπαρχίες (نواحي, nawāḥī, ). Οι υποεπαρχίες περιέχουν χωριά, τα οποία αποτελούν μικρότερες διοικητικές μονάδες.

Κάθε κυβερνείο διευθύνεται από έναν κυβερνήτη που διορίζεται από τον υπουργό Εσωτερικών και υπόκειται στην έγκριση του υπουργικού συμβουλίου. Ο κυβερνήτης είναι υπεύθυνος για τη διοίκηση, την υγεία, τις κοινωνικές υπηρεσίες, την εκπαίδευση, τον τουρισμό, τα δημόσια έργα, τις μεταφορές, το εσωτερικό εμπόριο, τη γεωργία, τη βιομηχανία, την πολιτική άμυνα και τη διατήρηση του νόμου και της τάξης στο κυβερνείο. Ο υπουργός της τοπικής αυτοδιοίκησης συνεργάζεται στενά με κάθε κυβερνήτη, ώστε να συντονίζει και να επιβλέπει τα έργα τοπικής ανάπτυξης. Ο κυβερνήτης επικουρείται από ένα επαρχιακό συμβούλιο, τα τρία τέταρτα των μελών του οποίου εκλέγονται για τετραετή θητεία, ενώ τα υπόλοιπα διορίζονται από τον υπουργό Εσωτερικών και τον κυβερνήτη. Επιπλέον, κάθε συμβούλιο έχει ένα εκτελεστικό όργανο από έξι έως δέκα διορισμένους κεντρικούς υπαλλήλους, που επιλέγονται μεταξύ των εκλεγμένων μελών του συμβουλίου. Σε κάθε σύμβουλο ανατίθενται συγκεκριμένες αρμοδιότητες.

Οι επαρχίες και υποεπαρχίες διοικούνται από υπαλλήλους, οι οποίοι διορίζονται από τον κυβερνήτη και υπόκεινται στην έγκριση του υπουργού Εσωτερικών. Οι εν λόγω υπάλληλοι εργάζονται για τις τοπικές υποθέσεις, σε εκλεγμένα τοπικά συμβούλια και χρησιμεύουν ως ενδιάμεσοι, μεταξύ της κεντρικής κυβέρνησης και των τοπικών παραδοσιακών ηγετών, όπως οι αρχηγοί των χωριών, οι αρχηγοί των φατριών, και τα συμβούλια των γερόντων.

## Λίστα
thumb|350px|Κυβερνεία και επαρχίες της Συρίας

## Δείτε επίσης
* Επαρχίες της Συρίας

## Παραπομπές
Πρότυπη βιβλιοθήκη

Μια **Πρότυπη βιβλιοθήκη** σε μια γλώσσα προγραμματισμού είναι μια βιβλιοθήκη συναρτήσεων η οποία είναι διαθέσιμη σε κάθε υλοποίηση της συγκεκριμένης γλώσσας. Σε κάποιες περιπτώσεις η βιβλιοθήκη περιγράφεται κατευθείαν στον ορισμό-περιγραφή της γλώσσας ενώ σε άλλες περιπτώσεις η πρότυπη βιβλιοθήκη περιγράφεται με μη επίσημο τρόπο από την προγραμματιστική κοινότητα.

Ανάλογα με την γλώσσα προγραμματισμού, μια πρότυπη βιβλιοθήκη μπορεί να περιέχει:
*Υπορουτίνες (subroutines)
*Ορισμούς μακροεντολών (macros)
*Γενικές μεταβλητές (global variables)
*Ορισμό κλάσεων (classes)
*Πρότυπα (templates)

Οι περισσότερες πρότυπες βιβλιοθήκες περιέχουν ορισμούς οι οποίοι μπορεί να είναι:
*Αλγόριθμους (όπως για παράδειγμα αλγόριθμους ταξινόμησης δεδομένων)
*Δομές δεδομένων (όπως δομές για λίστες, δένδρα ή πίνακες hash)
*Αλληλεπίδραση με την τοπική πλατφόρμα, όπως δια παράδειγμα κλήσεις συστήματος και κλήσεις εισόδου/εξόδου δεδομένων.

## Φιλοσοφίες
Υπάρχουν διάφορες φιλοσοφίες για τον σχεδιασμό μιας πρότυπης βιβλιοθήκης. Για παράδειγμα ο Bjarne Stroustrup, σχεδιαστής της γλώσσας προγραμματισμού C++ γράφει:

Αυτό υπαγορεύει μια σχετικά μικρή πρότυπη βιβλιοθήκη η οποία περιέχει στοιχεία τα οποία ο "κάθε προγραμματιστής" χρειάζεται για να δημιουργήσει μεγαλύτερες συλλογές λογισμικού. Αυτή η φιλοσοφία χρησιμοποιήθηκε για τον σχεδιασμό της γλώσσας προγραμματισμού C όπως και της πρότυπης βιβλιοθήκης C++.

Σε αντίθεση ο Guido van Rossum, σχεδιαστής της γλώσσας προγραμματισμού Python, πρότεινε ένα πιο περιεκτικό όραμα για την πρότυπη βιβλιοθήκη. Στο εγχειρίδιο εισαγωγής στην Python έγραψε:

Ο Van Rossum στην Python έχει συναρτήσεις για προσπέλαση XML, XML-RPC, μηνυμάτων ηλεκτρονικού ταχυδρομείου κλπ. δυνατότητες τις οποίες η πρότυπη βιβλιοθήκη της C++ παραλείπει. Αυτή η φιλοσοφία υπάρχει στις γλώσσες προγραμματισμού σεναρίων (όπως στην Python ή Ruby) ή στις γλώσσες οι οποίες χρησιμοποιούν μηχανισμούς *εικονικών μηχανών* (virtual machines, όπως το γνωστό VirtualBox) όπως η γλώσσα Java.

## Παραδείγματα πρότυπων βιβλιοθηκών
* C Πρότυπη βιβλιοθήκη, για την γλώσσα C
* C++ Πρότυπη βιβλιοθήκη, για την γλώσσα προγραμματισμού C++.

## Παραπομπές


Κατηγορία:Γλώσσες_προγραμματισμού
1730 Μαρσελίν

Η **Μαρσελίν (Marceline)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,844. Ανακαλύφθηκε το 1936 από τη Γαλλίδα αστρονόμο Μαργκερίτ Λωζιέ, που παρατηρούσε από τη Νίκαια, και πήρε το όνομά της από μια ηρωίδα του μυθιστορήματος *L'Immoraliste* (1902) του Γάλλου συγγραφέα Αντρέ Ζιντ.

## Φυσικά χαρακτηριστικά
Η μέση  διάμετρος της Μαρσελίν εκτιμάται σε 17 χιλιόμετρα περίπου. Ο φασματικός τύπος της είναι **Xe**, ενώ το άλβεδό της είναι άγνωστο. Η Μαρσελίν περιστρέφεται γύρω από τον εαυτό της μία φορά κάθε 3 ώρες και 50 λεπτά, μια μάλλον γρήγορη περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μαρσελιν
1731 Σματς

Ο **Σματς (Smuts)** είναι ένας αστεροειδής που περιφέρεται κυρίως στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,0. Ανακαλύφθηκε το 1948 από τον Νοτιοαφρικανό αγγλικής καταγωγής αστρονόμο Έρνεστ Λέοναρντ Τζόνσον, που παρατηρούσε από το Γιοχάνεσμπουργκ, και πήρε το όνομά της από το επώνυμο του πολιτικού και στρατηγού Γιαν Σματς, δύο φορές πρωθυπουργού της Νότιας Αφρικής.

## Φυσικά χαρακτηριστικά
Η μέση διάμετρος του Σματς εκτιμάται σε 54,07 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0604. Ο Σματς περιστρέφεται γύρω από τον εαυτό του μία φορά κάθε 10 ως 15 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σματς
1734 Ζονγκόλοβιτς

μικρογραφία|Η τροχιά του αστεροειδούς 1734 Ζονγκόλοβιτς
Ο **Ζονγκόλοβιτς (Zhongolovich)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,612. Ανακαλύφθηκε το 1928 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά του προς τιμή του Ρώσου αστρονόμου Ιβάν Ντανίλοβιτς Ζονγκόλοβιτς.

## Φυσικά χαρακτηριστικά
Η μέση διάμετρος του Ζονγκόλοβιτς εκτιμάται σε 28,47 χιλιόμετρα. Ο φασματικός τύπος του είναι **Ch**, ενώ το γεωμετρικό άλβεδό του είναι 0,0456. Ο Ζονγκόλοβιτς περιστρέφεται γύρω από τον εαυτό του μία φορά κάθε 7 ώρες και 10 λεπτά (Behrend 2011).

## Εξωτερικοί σύνδεσμοι
* Τροχιά από το JPL (Java) / Εφημερίδα

Ζονγκολοβιτς
1732 Χάικε

μικρογραφία|Η τροχιά του αστεροειδούς 1732 Χάικε
Η **Χάικε (Heike)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,717. Ανακαλύφθηκε το 1943 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το όνομα μιας εγγονής του αστρονόμου Άλφρεντ Μπόρμαν.

## Φυσικά χαρακτηριστικά
Η μέση διάμετρος της Χάικε εκτιμάται σε 24,06 ± 4,2 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,111 ± 0,052. Η Χάικε περιστρέφεται γύρω από τον εαυτό της μία φορά κάθε 4 ώρες και 44,5 λεπτά (King & Beaky 2010).

## Εξωτερικοί σύνδεσμοι
* Τροχιά από το JPL (Java) / Εφημερίδα

Χαικε
1733 Ζίλκε

Η **Ζίλκε (Silke)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,66. Ανακαλύφθηκε το 1938 από τον Γερμανό αστρονόμο Άλφρεντ Μπόρμαν, που παρατηρούσε από τη Χαϊδελβέργη και της έδωσε το όνομα μιας εγγονής του, της Ζίλκε Νίκελ (*Silke Nickel*).

## Φυσικά χαρακτηριστικά
Τα φυσικά χαρακτηριστικά της Ζίλκε είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ζιλκε
Ιωάννα Κοντούλη

Η **Ιωάννα Κοντούλη** είναι Ελληνίδα τοπογράφος μηχανικός, πολιτικός και διετέλεσε συν-επικεφαλής της προεκλογικής καμπάνιας στις εκλογές της 6ης Μαϊου και της 17ης Ιουνίου 2012 των Οικολόγων Πράσινων.

## Βιογραφικά στοιχεία
left|thumb|Η Ιωάννα Κοντούλη, μετά την συνάντησή της με τον υπηρεσιακό πρωθυπουργό.
Η Ιωάννα Κοντούλη γεννήθηκε στην Αθήνα το 1960. Αποφοίτησε από το Β΄ Γυμνάσιο Θηλέων Ζωγράφου, όπου εξακολουθεί να κατοικεί και σήμερα.

Σπούδασε τοπογράφος μηχανικός στο Εθνικό Μετσόβιο Πολυτεχνείο κι έκανε μεταπτυχιακές σπουδές στον τομέα «Περιβάλλον & Ανάπτυξη». Έχει διδάξει στο ΤΕΙ Αθηνών θέματα Φωτοερμηνείας και Τηλεπισκόπησης και από το 2002 εργάζεται στη Μονάδα Οργάνωσης Διαχείρισης του Κοινοτικού Πλαισίου Στήριξης. Είναι μητέρα δύο αγοριών.

Συμμετέχει ενεργά σε κοινωνικές πρωτοβουλίες όπως η διαδημοτική επιτροπή για την διάσωση του Υμηττού και η “κίνηση πολιτών για την διάσωση της βίλας Ζωγράφου” και σε πρωτοβουλίες υπεράσπισης ανθρωπίνων δικαιωμάτων όπως το «Ένα καράβι για την Γάζα».

Εντάχθηκε στους Οικολόγους Πράσινους από τα πρώτα βήματα του κόμματος, το 2003 και το υπηρέτησε από σειρά θέσεων ευθύνης.

Στις βουλευτικές εκλογές του 2007 υπήρξε μέλος της συντακτικής επιτροπής του εκλογικού προγράμματος και υποψήφια στην Β΄ Αθήνας.

Στις ευρωεκλογές του 2009 συμμετείχε στο ψηφοδέλτιο που επέτυχε την εκπροσώπηση των πράσινων ιδεών για πρώτη φορά σε βουλευτικό επίπεδο.

Στις βουλευτικές εκλογές της ίδιας χρονιάς ήταν συνεπικεφαλής της προεκλογικής εκστρατείας του κόμματος.

Το 2010 ήταν ο εκπρόσωπος των Οικολόγων Πράσινων στο εθνικό διάλογο για την παιδεία.

Στο εκλογικό συνέδριο των Οικολόγων Πράσινων εξελέγη συν-επικεφαλής της εκλογικής εκστρατείας, μαζί με τον Γιάννη Παρασκευόπουλο.  Ωστόσο, η ίδια απαρνήθηκε τα πλεονεκτήματα που έχει ο επικεφαλής εκλογικού συνδυασμού και αποφάσισε να ζητήσει τον σταυρό στην Εκλογική Περιφέρεια της Β' Αθηνών.

Αποχώρησε από τους Οικολόγους Πράσινους το τέλος του 2014. Ήταν υποψήφια στις βουλευτικές εκλογές της 25ης Ιανουαρίου 2015 με τον ΣΥ.ΡΙΖ.Α. στην εκλογική περιφέρεια Β' Αθηνών.

Από τον Γενάρη του 2016 είναι πρόεδρος της δημόσιας εταιρείας Κτιριακές Υποδομές Α.Ε. Με την ανάληψη των καθηκόντων της δήλωσε ότι έχει ως στόχο από τη δράση του φορέα στο εξής: "Να υπάρχει ένα αποτέλεσμα, δεν θέλουμε να κάνουμε κτίρια για τα κτίρια, αλλά κτίρια για τους ανθρώπους, φιλικά στο περιβάλλον, να μεγιστοποιούν τα κοινωνικά οφέλη".

Στις ευρωεκλογές 2019 ήταν υποψήφια με το ψηφοδέλτιο του ΣΥΡΙΖΑ όπως και στις βουλευτικές εκλογές του ίδιου έτους στην Β1' Αθηνών όπου και δεν εξελέγη.

## Παραπομπές


## Πηγές
* Ιστολόγιο κόμματος για τις Εκλογές του 2012
* Βιογραφικό από τη σελίδα των ΟΠ για τις Ευρωεκλογές 2009 

Κατηγορία:Έλληνες αρχηγοί κομμάτων
Κατηγορία:Έλληνες πολιτευτές
Κατηγορία:Έλληνες τοπογράφοι
Κατηγορία:Απόφοιτοι του Εθνικού Μετσόβιου Πολυτεχνείου
Κατηγορία:Οικολόγοι Πράσινοι
Κατηγορία:Έλληνες οικολόγοι
Hell in a Cell

Το **Hell in a Cell** (ελλ. κόλαση μέσα στο κελί) είναι είδος αγώνα επαγγελματικής πάλης, αλλά και ετήσιο Pay Per View που διοργανώνεται από την εταιρεία WWE και οφείλει το όνομά του στο συγκεκριμένο αγώνα.

## Ιστορία

Υπάρχει από το 2009 και αρχικά γινόταν στις αρχές του Οκτωβρίου, ως το 2012, που ανακοινώθηκε πως θα γίνεται πλέον στα τέλη του ίδιου μήνα. 

## Τι είναι το Hell in a Cell

Ο αγώνας του Hell in a Cell, γίνεται μέσα σε ένα μεγάλο κλουβί, πιο ευρύχωρο από το σιδερένιο κλουβί άλλων αγώνων, και καλυμμένο από πάνω. Παλαιότερα οι παλαιστές μπορούσαν αν ήθελαν να βγουν έξω από αυτό, αλλά τα τελευταία χρόνια φαίνεται να έχει απαγορευτεί, καθώς έχουν γίνει μερικά ατυχήματα. Οι κανόνες για να νικήσει κάποιος είναι ίδιοι με τον απλό αγώνα επαγγελματικής πάλης, μόνο που επιτρέπεται να βγει κάποιος εκτός ρινγκ και να χρησιμοποιήσει αντικείμενα που βρίσκονται στον χώρο ως όπλα. 

## Σειρά αγώνων

Ο αγώνας τίτλου για το Πρωτάθλημα WWE γίνεται πάντα μέσα σε Hell in a Cell, όντας ο τελευταίος αγώνας της βραδιάς. Ένας άλλος αγώνας μέσα σε Hell in a Cell μπορεί να γίνει για το Παγκόσμιο Πρωτάθλημα Βαρέων Βαρών ή για να κορυφωθεί μια κόντρα μεταξύ των παλαιστών.

Οι άλλοι αγώνες εκτός κλουβιού, γίνονται στην αρχή, στην μέση και πριν το τέλος. Συνήθως γίνονται δύο αγώνες Hell in a Cell. 

## Στατιστικά

* Μέχρι το Οκτώβριο του 2013 είχαν γίνει 28 αγώνες Hell in a Cell.  *Οι 27 από αυτούς είναι επίσημοι, ενώ το ένα είναι χωρίς τηλεοπτική μετάδοση, μοναδικό έως σήμερα. *

* 6 νίκες έχουν ο Τριπλ Έιτς και ο Αντερτέικερ σε τέτοιου είδους ματς, περισσότερες από τους υπολοίπους συμμετέχοντες.  *Ο Αντερτέικερ έχει και μια έβδομη νίκη αλλά σε ομαδικό αγώνα. Οι έξι νίκες και των δύο είναι όταν αγωνίζονται για τον εαυτό τους.*

* 12 παρουσίες από τον Αντερτέικερ, ρέκορντμαν σε τέτοιο αγώνα, ακολουθεί με 9 ο Τριπλ Έιτς.

## Όλοι οι αγώνες

* Έχει γίνει και ένας μη τηλεοπτικός αγώνας στις 26/9/2011 μετά από WWE Raw.  Ο Τζον Σίνα νίκησε για τον τίτλο WWE, τους Αλμπέρτο Ντελ Ρίο, Σι Εμ Πανκ, Τζακ Σουάγκερ και Ντολφ Ζίγκλερ.

## Παραπομπές


Κατηγορία:Επαγγελματική Πάλη
Κυβερνείο Αλ Χασακά

Το **Κυβερνείο Αλ Χασακά** (, συριακά: ܓܙܪܬܐ) είναι ένα κυβερνείο της Συρίας. Έχει έκταση 23.334 τ.χλμ. και πληθυσμό 1.477.000 κατοίκων (2010). Πρωτεύουσα είναι η Αλ Χασακά.

## Γεωγραφία
Το Αλ Χασακά βρίσκεται βορειοανατολικά της Συρίας. Είναι το βορειότερο και ανατολικότερο κυβερνείο της Συρίας. Συνορεύει στα βορειοδυτικά με το Αρ Ρακκά, στα βορειοανατολικά με το Ντέιρ εζ-Ζορ, στα βόρεια με την Τουρκία και στα νότια με το Ιράκ. Έχει έκταση 23.334 τ.χλμ..

## Επαρχίες

Το Αλ Χασακά διαιρείται σε 4 επαρχίες:

## Πόλεις

## Δείτε επίσης
* Κυβερνεία της Συρίας

## Παραπομπές


## Εξωτερικοί σύνδεσμοι

* ehasakeh Ειδήσεις για το Αλ Χασακά

Αλ Χασακά
Πρίσκος (φιλόσοφος)

Ο **Πρίσκος** (Ήπειρος, περ. 305- Αθήνα, περ. 396) ήταν νεοπλατωνικός φιλόσοφος. Σπούδασε στην νεοπλατωνική σχολή της Περγάμου κοντά στον Αιδέσιο, δίδαξε εκεί για ένα σύντομο χρονικό διάστημα και γύρω στο 350 εγκαταστάθηκε στην Αθήνα, όπου και ανέλαβε τη διεύθυνση της Πλατωνικής Ακαδημίας. Εκεί είχε ανάμεσα στους μαθητές του τον Μέγα Βασίλειο, Ιουλιανό και τον Λιβάνιο. Το 361 εγκαταστάθηκε στην Κωνσταντινούπολη ως σύμβουλος του Ιουλιανού.

Επί των διαδόχων του Ιουλιανού πέρασε από δίκη ως συνεργάτης του αυτοκράτορα στην προσπάθεια του για την επαναφορά της εθνικής θρησκείας, αλλά αθωώθηκε. Επανήλθε στην Αθήνα και συνέχισε το διδακτικό έργο του στην Ακαδημία. Το τέλος του συνδέεται με την επιδρομή των Βησιγότθων στην Ελλάδα και την καταστροφή του εθνικού θρησκευτικού κέντρου της Ελευσίνας το  396.

Ο Πρίσκος είχε ασχοληθεί κυρίως με ηθικά και ερμηνευτικά προβλήματα της φιλοσοφίας και είχει εκτιμηθεί ιδιαίτερα για τη σοφία και το ήθος του. Πηγή ειδήσεων για το πρόσωπό του και το έργο του αποτελεί η βιογραφία του από τον Ευνάπιο και ορισμένες επιστολές προς αυτόν του Ιουλιανού και του Λιβάνιου.

## Παραπομπές

## Βιβλιογραφία
*Ευάγγελος Χρυσός, «Ο Ηπειρώτης φιλόσοφος Πρίσκος», Παρνασσός 22 (1980)

## Εξωτερικοί σύνδεσμοι
*ιστολ. εργαστήριο ερευνών νεοελληνικής φιλοσοφίας 

Κατηγορία:Αρχαίοι Έλληνες φιλόσοφοι
Κατηγορία:Νεοπλατωνικοί φιλόσοφοι
Κατηγορία:Βυζαντινοί του 4ου αιώνα
1735 ΙΤΑ

Ο **ΙΤΑ** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,848. Ανακαλύφθηκε το 1948 από τη Ρωσίδα-Σοβιετική αστρονόμο Πελαγία Σαζν, που παρατηρούσε από το Σιμέις της Κριμαίας, και πήρε το όνομά του το 1979 προς τιμή του Ινστιτούτου Θεωρητικής Αστρονομίας της Σοβιετικής Ακαδημίας Επιστημών (ITA είναι τα αρχικά των λέξεων *Institute for Theoretical Astronomy*) με την ευκαιρία των 60 ετών από την ίδρυσή του.

## Φυσικά χαρακτηριστικά
Η μέση διάμετρος του ΙΤΑ εκτιμάται σε 62,34 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,079 ± 0,007. Ο ΙΤΑ περιστρέφεται γύρω από τον εαυτό του μία φορά κάθε 10 ως 15 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

ΙΤΑ
1736 Φλουαράκ

Ο **Φλουαράκ (Floirac)** είναι ένας αστεροειδής που περιφέρεται κυρίως στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,226. Ανακαλύφθηκε το 1967 από τον Γάλλο αστρονόμο Γκι Σουλιέ, που παρατηρούσε από το Μπορντώ, και πήρε το όνομά του από τη μικρή γαλλική ομώνυμη πόλη. Ο Φλουαράκ ήταν ο πρώτος από τους δύο αστεροειδείς που ανακάλυψε συνολικά ο συγκεκριμένος αστρονόμος.

## Φυσικά χαρακτηριστικά
Τα κυρίως φυσικά χαρακτηριστικά του Φλουαράκ είναι άγνωστα. Ο Φλουαράκ περιστρέφεται γύρω από τον εαυτό του μία φορά κάθε 6 ώρες και 46,5 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Φλουαρακ
1737 Σεβέρνι

μικρογραφία|Η τροχιά του αστεροειδούς 1737 Σεβέρνι
Ο **Σεβέρνι (Severny)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,8. Ανακαλύφθηκε το 1966 από τη Σοβιετική αστρονόμο Λιουντμίλα Ιβάνοβνα Τσερνίχ, που παρατηρούσε από το Ναουτσνί της Κριμαίας, και πήρε το όνομά του από τη ρωσική λέξη για το «βόρειο» (από όπου και το «Σιβηρία»).

## Φυσικά χαρακτηριστικά
Η μέση διάμετρος του Σεβέρνι εκτιμάται σε 21,6 χιλιόμετρα περίπου. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,181 ± 0,057. Ο Σεβέρνι περιστρέφεται γύρω από τον εαυτό του μία φορά κάθε 10 ως 18 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σεβερνι
Κώστας Καραγκούνης

Ο **Κώστας Καραγκούνης** (Αγρίνιο, 1 Ιανουαρίου 1975) είναι Έλληνας δικηγόρος και πολιτικό στέλεχος της Νέας Δημοκρατίας, ο οποίος σήμερα υπηρετεί ως Υφυπουργός Εργασίας και Κοινωνικής Ασφάλισης στην κυβέρνηση του Κυριάκου Μητσοτάκη από τον Ιούνιο του 2024. Επίσης, κατά το παρελθόν, διετέλεσε εκπρόσωπος τύπου της Νέας Δημοκρατίας (2015), καθώς και Υφυπουργός Δικαιοσύνης, Διαφάνειας και Ανθρωπίνων Δικαιωμάτων (2012-13) στην κυβέρνηση του Αντώνη Σαμαρά.

## Βιογραφία
Γεννήθηκε στις 24 Μαϊου του 1975 στο Αγρίνιο και είναι γιος του πρώην υφυπουργού Γεωργίας και πρώην βουλευτή Ανδρέα Καραγκούνη και της Παναγιώτας Χριστοδούλου. Έχει 4 αδέλφια.

Είναι Δικηγόρος Αθηνών και μέλος του ΔΣΑ. Έχει εκπληρώσει από το 2005, την στρατιωτική του θητεία στην 114η Πτέρυγα Μάχης της Ελληνικής Πολεμικής Αεροπορίας.

### Σπουδές
Αφού ολοκλήρωσε τις λυκειακές του σπουδές, σπούδασε Νομική στην Νομική Σχολή του Εθνικού και Καποδιστριακού Πανεπιστημίου Αθηνών. Στη συνέχεια, πραγματοποίησε μεταπτυχιακές σπουδές πάνω στο Διεθνές Δίκαιο στο Πανεπιστήμιο του Ανατολικού Λονδίνου, λαμβάνοντας μεταπτυχιακό δίπλωμα (LLM) με βαθμό άριστα. Συνέχισε τις μεταπτυχιακές του σπουδές πάνω στον τομέα της Πνευματικής Ιδιοκτησίας, στο Πανεπιστήμιο του Εδιμβούργου.

Έχει παρακολουθήσει stage μαθημάτων Ευρωπαϊκού Οικονομικού Δικαίου και Ευρωπαϊκού Συγκριτικού Δικαίου στη Νομική Σχολή του Πανεπιστημίου Francois Rabelais de Tours.  Έχει μετεκπαιδευτεί στο Harvard Kennedy School (John F. Kennedy School of Goverment) του Πανεπιστημίου Χάρβαρντ.

Είναι υποψήφιος διδάκτορας του Οικονομικού Πανεπιστημίου Αθηνών.

### Πολιτική
Με την πολιτική ασχολείται ήδη από τις τάξεις της ΟΝΝΕΔ και της ΔΑΠ-ΝΔΦΚ Νομικής Αθηνών.

Εξελέγη βουλευτής Αιτωλοακαρνανίας στις εκλογές της 4ης Οκτωβρίου 2009. Έκτοτε επανεξελέγη βουλευτής στις εκλογές του Μαΐου 2012, στις εκλογές του Ιουνίου 2012, στις εκλογές του Ιανουαρίου 2015, στις εκλογές του Σεπτεμβρίου 2015, στις εκλογές του 2019, στις εκλογές του Μαΐου του 2023 και στις εκλογές του Ιουνίου του 2023.

Από τον Ιούνιο του 2012 έως τον Ιούνιο του 2013, υπηρέτησε ως Υφυπουργός Δικαιοσύνης, Διαφάνειας και Ανθρωπίνων Δικαιωμάτων, στην Κυβέρνηση του Αντώνη Σαμαρά.

Από τον Ιανουάριο έως τον Οκτώβριο του 2015, διατέλεσε Εκπρόσωπος Τύπου της Νέας Δημοκρατίας, αντικαθιστώντας την Μαρία Σπυράκη.

Με απόφαση του προέδρου της Νέας Δημοκρατίας Κυριάκου Μητσοτάκη, διετέλεσε από το 2015 έως το 2019 Αναπληρωτής Τομεάρχης στον τομέα Πολιτικής Ευθύνης Δικαιοσύνης.

## Παραπομπές


## Εξωτερικοί σύνδεσμοι
* 
* Προφίλ του Κώστα Καραγκούνη στο Υπουργείο Εργασίας & Κοινωνικής Ασφάλισης
* Προφίλ του Κώστα Καραγκούνη στη Βουλή των Ελλήνων

Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Αιτωλοακαρνανίας
Κατηγορία:Έλληνες υφυπουργοί Δικαιοσύνης, Διαφάνειας και Ανθρωπίνων Δικαιωμάτων
Κατηγορία:Έλληνες υφυπουργοί Εργασίας και Κοινωνικής Ασφάλισης
Κυβερνείο του Χαλεπίου

Το **Κυβερνείο του Χαλεπίου** (αραβικά: محافظة حلب) είναι ένα κυβερνείο της Συρίας. Έχει έκταση 18.482 τ.χλμ. και πληθυσμό 4.744.000 κατοίκων (2010). Πρωτεύουσα είναι το Χαλέπι.

## Γεωγραφία
Το Κυβερνείο του Χαλεπίου βρίσκεται βόρεια-κεντρικά της Συρίας. Συνορεύει στα ανατολικά με το Κυβερνείο Αρ-Ράκκα, στα νοτιοδυτικά με την Κουνέιτρα, στα νότια με τη Χάμα και στα βόρεια και βορειοδυτικά με την Τουρκία. Έχει έκταση 18.482  τ.χλμ..

## Επαρχίες

Το Αλέππο διαιρείται σε 10 επαρχίες:

## Πόλεις

## Δείτε επίσης
* Κυβερνεία της Συρίας

## Παραπομπές


## Εξωτερικοί σύνδεσμοι
* 
* Ιστοσελίδα του Κυβερνείου του Χαλεπίου

Χαλέπι